text: ميلك شيك النسكافيه و التوفي
text: #000003
text: تقريباً أيا شي فيه كراميل بيحبوه الكل , بس مو لدرجة انو كراميل و نسكافيه يصير من وصفات أولادي المفضلة !
  هلا أنا بالعادة اي اشي فيو منبهات متل كولا و شاي ما بعطيه لأولادي الا بااقل كمية ممكنة . و بالنسبية للنسكافيه أو القهوة ما في داعي ما رس ضغوطاتي لان الطعم المر لحالو بينفر الاولاد , لهيك لما حضرت هل الوصفة اول مرة , و كنت ناوية اتمزمز فيها لوحدي و لملذاتي الشخصية , ما كان خاطر ببالي انو صوت الخلاط رح يخبرهن انو في شي عم يصير من ورا ضهرهم , و انو الريحة رح تسحبهن من غرفهن لعندي , و اخر شي لما دوقتهن من كاستي ما كنت متوقعة انو يحبوا هيك مزيج نكهات ...
  هلا كل كم يوم بيقلي كريم بدي نثكافيه كراميل
  الوصفة ما في اسهل منها , و خصوصي اذا كان التوفي موجود عنك بالبراد , كلو بالخلاط و بعد ثواني يمم , و المفروض انو تكون الرغوة كبيرة , بس انا على وقت ما جهزت التصوير كانت الرغوة راحت ....
text: #000006
text: أيس كريم،بوظة،توفي،كراميل،مشروبات باردة،مشروبات صيفية،ميلك شيك،نسكافيه
  وصفات تانية ممكن تعجبك
text: #000007
text: أيس كريم،بوظة،توفي،كراميل،مشروبات باردة،مشروبات صيفية،ميلك شيك،نسكافيه
text: #000008
text: وصفات تانية ممكن تعجبك
text: #000009
text: والله يا مدام منى على حسب الولاد يعني متل ابني الي عمرو لسا سنة وشهرين بيلحقني من مكان لمكان مشان شفة قهوة انا ما شفت مع اني لما دوقتو ياها قلت هلا رح يكرهها لاخر يوم بحياتو هههههههه
  اما بالنسبة لل الوصفة فاحلى شي انني لسا امبارح معبية مرطبان التوفي كريم يعني العدة جاهزة
  و بحب قلك انو الموقع صار هو دفتري الطبخ ودايما ناتعة هالابتوب ع المطبخ ههههه انا يمكن ما كتير بشارك ولا بنزل صور ووصفات ع الفيس بس انا كتيير عم جرب يعني حتى لو بعرف اطبخ الشغلة بحب اني شوف انت كيف بتعمليها
text: #000011
text: اهلاً منى بعد زمان والله اشتقنالك
  ورجعتيلنا بوصفة بتجنن وخصوصاً انا الي كاسة حليب بالنسكافيه كل يوم الصبح هيك بغير شكل شوي
  والله هالجيل غير شكل ابني بضل عبترقب تغفل عيني عن فجان القهوة حتى ياخد شفة عالسريع
  اكيد رح اجربها ان شاء الله قريبا
  الله يعطيك العافية ويخليك لأولادك
text: #000014
text: بقى متل حكايتي , ما بيبدى يومي الا مع شي قهوة او نسكافيه لحتى صح صح و ابدا يومي صح
  و يخليلك كل غالي على قلبك , رح استنى رايك و ان شاء الله تحبيه
text: #000016
text: اي نفسها بسكراتها و زبداتها و قشطاتهاو اكيد ممكن تستخدمي ايا توفي انت محضرتيه بيطلع تمام
text: #000017